text: [{"text_idx": "#000000", "text": "So var u\u0301rsliti\u00f0 av seinnu veljarakanningini a\u0301 Glasi t\u00f8kt. Ta\u00f0 vo\u0301ru 394 n\u00e6mingar, i\u00f0 to\u0301ku lut i\u0301 seinnu kanningini, og vi\u0301sir hon, at Javna\u00f0arflokkurin framvegis hevur st\u00f8rstu undirt\u00f8ku millum tey lesandi a\u0301 Glasi."}, {"text_idx": "#000001", "text": "394 n\u00e6mingar lutto\u0301ku i\u0301 veljarakanningini, og ta\u00f0 eru 76 fleiri n\u00e6mingar enn til veljarakanningina, i\u00f0 var tann 28. november a\u0301 Glasi. 25,9% av teimum luttakandi hava ikki valr\u00e6tt og 59,1 % hava onganti\u0301\u00f0 valt til eitt L\u00f8gtingsval. 69,5% av n\u00e6mingunum \u00e6tlar s\u00e6r at fara a\u0301 L\u00f8gtingsval 8. desember 2022."}, {"text_idx": "#000002", "text": "Ho\u0301ast Javna\u00f0arflokkurin framvegis hevur st\u00f8rsta undirt\u00f8ku millum lesandi a\u0301 Glasi, so s\u00e6st, at by\u0301ti\u00f0 av atkv\u00f8\u00f0um millum flokkarnar hevur flutt seg, og ta\u00f0 styttist millum flokkarnar si\u0301\u00f0ani fyrru veljarakanningina."}, {"text_idx": "#000003", "text": "Javna\u00f0arflokkurin hevur fingi\u00f0 33,2 % av atkv\u00f8\u00f0unum og hevur st\u00f8rstu undirt\u00f8ku millum tey lesandi a\u0301 Glasi, Tjo\u0301\u00f0veldi hevur n\u00e6stst\u00f8rstu undirt\u00f8ku vi\u00f0 26,4 % av atkv\u00f8\u00f0unum, i\u0301me\u00f0an Sambandsflokkurin hevur tri\u00f0st\u00f8rstu undirt\u00f8ku vi\u00f0 14,2 % av atkv\u00f8\u00f0unum."}, {"text_idx": "#000004", "text": "By\u0301ti\u00f0 av atkv\u00f8\u00f0unum fra\u0301 seinastu veljarakanning vi\u0301sa, at Tjo\u0301\u00f0veldi hevur fingi\u00f0 38 atkv\u00f8\u00f0ur fleiri enn til fyrru veljarakanningina a\u0301 Glasi, og er ta\u00f0 st\u00f8rsta tilgongdin av atkv\u00f8\u00f0um til ein flokk samb\u00e6rt hesi veljarakanningini."}, {"text_idx": "#000005", "text": "Ta\u00f0 eru samfelagsfr\u00f8\u00f0il\u00e6rarar a\u0301 Glasi, sum standa fyri veljarakanningini, og eru teir v\u00e6l n\u00f8gdir vi\u00f0 lutt\u00f8kuna av kanningini. Endama\u0301li\u00f0 vi\u00f0 veljarakanningini er at vita, hv\u00f8nn flokk og hv\u00f8rji politisk evni n\u00e6mingar velja og ra\u00f0festa. Kanningin er \u00e6tla\u00f0 at bru\u0301ka i\u0301 undirvi\u0301singini."}, {"text_idx": "#000006", "text": "U\u0301rsliti\u00f0 av veljarakanningini 5. desember s\u00e6st ni\u00f0anfyri."}, {"text_idx": "#000007", "text": "U\u0301rsliti\u00f0 av veljarakanningini 28. november s\u00e6st her."}]